
ДО
Г-Н МАРИЯН ЙОРДАНОВ ДИМИТРОВ
ПРЕДСЕДАТЕЛ НА ГРУПАТА ОБЩИНСКИ 
СЪВЕТНИЦИ НА ПП „ВЪЗРАЖДАНЕ“


ЧРЕЗ
АКАД. ХРИСТО БЕЛОЕВ
ПРЕДСЕДАТЕЛ НА ОБЩИНСКИ СЪВЕТ – РУСЕ

На Ваш изх. №ОбС-968/09.07.2026 г. 


УВАЖАЕМИ ГОСПОДИН ДИМИТРОВ,   

	В деловодството на Община Русе е постъпило писмо наш с вх. №06-01-296 от 10.07.2026 г., ведно с приложено питане, с което се изисква информация, относно строеж на паркинг в зелената площ на ул. „д-р Петър Берон“, срещу номер 30 и срещу съседни номера.
Обекта за който са поставени редица въпроси попада в поземлен имот с идентификатор 63427.2.1912 по КККР на гр. Русе. Съгласно ОУПО Русе, имотът е в устройствена зона „Жилищна с преобладаващо високо застрояване“ (Жг), а с одобряването на ЧИРП за кв. 225 със Заповед № 148/27.04.1982г. на Зам.-председател на ИК на ОбНС Русе за имота е образуван парцел II – „За жилищно строителство и магазини“.
В този смисъл, имотът не е публична общинска собственост, спрямо визирания                   чл. 61, ал. 4, във връзка с ал. 2 от ЗУТ и засегнатата част от него представлява околоблоково пространство. Теренът e частна общинска собственост. В околоблоковите пространства могат да се извършват разнообразни по направления дейности, като: оформяне на цветни лехи, засаждане на храсти и дървета, монтиране на пейки, беседки или масички за отдих, детски площадки, спортни съоръжения, зони за домашни любимци, поставяне на външно осветление, в това число очертаване и организиране на места за паркиране.
Прекратените строителни дейности не нарушават разпоредбата на чл. 62, ал. 2 от ЗУТ, тъй като не са се извършвали в терен – публична общинска собственост, отреден за озеленяване.
Засегнатата част от ПИ 63427.2.1912 не представлява „Улично озеленяване“.
Не са налице нарушения по чл. 62а, ал. 1 от ЗУТ.
Не е необходимо от страна на Община Русе да провежда и обществени обсъждания по чл. 127, ал. 1 от ЗУТ, както и Решение на Общински съвет – Русе, когато се касае за несамостоятелен имот, за който няма конкретно отреждане „за озеленяване“. Теренът, спрямо който са извършвани строителни дейности, е част от урегулирания имот, отреден за жилищно строителство и магазини, правещо неприложими правилата на Глава Трета, раздел XI от ЗУТ, доколкото не се касае за самостоятелен имот, отреден за озеленяване.
Не е провеждана процедура по чл. 62а, ал. 5 от ЗУТ, поради липса на одобрен ПУП, с който да е определено точното местоположение на зелената площ.
Все още няма одобрени инвестиционни проекти за част от терена на ПИ 63427.2.1912; поради което е ирелевантен факта относно спазване на разпоредбата на чл. 62,              ал. 3 от ЗУТ.
Към момента няма издадено разрешение за строеж от Главния архитект на Община Русе.
При евентуални бъдещи строителни дейности, ще бъде поставено съобщение за сигурността на преминаващите граждани и за сведение на собствениците на постоянно паркираните автомобили. Когато Община Русе издаде съответни документи, свързани с предстоящо такова строителство, в тях ще се конкретизира съответната точка от §5 от ДР на ЗУТ.

С уважение,     	     
                                
НИКОЛА ЛАЗАРОВ
Зам.-кмет на Община Русе
Съгласно заповед №РД-01-3108/15.09.2026г.

